Thank U, Next (שיר)

"Thank U, Next" (בעברית: "תודה לך, הלאה") הוא סינגל של הזמרת האמריקאית אריאנה גרנדה מתוך אלבום בעל אותו שם. השיר נכתב על ידי אריאנה גרנדה ופזמונאים נוספים. השיר מדבר על ההתמודדות של גרנדה עם מות הראפר מק מילר שהיה בן זוגה במשך שנתיים, ההיפרדות שלה מפיט דוידסון שלו היא הייתה מאורסת ועל אקסים נוספים שהיו לה. השיר שבר שורה של שיאים כולל את השיא לזמרת הכי מושמעת ביום אחד באפליקציית הסטרמיניג ספוטיפיי. השיר זכה להצלחה מסחרית, כאשר בתום השבוע הראשון ליציאתו נחת במקום הראשון במצעד האמריקאי בילבורד הוט 100 וכן במקום ה-1 בממלכה המאוחדת, באוסטרליה, בקנדה, בפינלנד, ביוון, באירלנד, במלזיה, בניו זילנד, בפורטוגל, בסינגפור ובישראל, ולעשירייה במדינות אוסטריה, בלגיה, דנמרק, הונגריה, איסלנד, לבנון, נורווגיה, סלובקיה ושוודיה. ב-2 בנובמבר 2018 צייצה גרנדה בטוויטר מילים של שיר מסתורי, אחרי שהאקס שלה, פיט דייווידסון, צחק על הפרידה ביניהם בתוכנית "Saturday Night Live". ביום הבא, צייצה גרנדה הודעה נוספת, שבה נכתב שהשיר, שיקרא "Thank U, Next", הוא לפי דעתה ההפך מהשיר "Knew Better" מתוך אלבום האולפן "Dangerous Woman". הזמרת ציינה גם ששם השיר יהיה גם שמו של אלבום האולפן החמישי שלה, כמו שפרסמה כמה חודשים לפני כן ברשת החברתית טוויטר. השיר יצא לאור ב-3 בנובמבר 2018 ללא קידום ברשתות החברתיות או קידום רשמי כלל. "Thank U, Next" הוא שיר מסוגת פופ ואר אנד בי ומציין את האקסים שגרנדה יצאה איתם בעברה. השיר מכיל אלמנטים של סינת'פופ אשר הופקו מראש. גרנדה חשפה בריאיון ש-"Thank U, Next" הוא משפט שהזמרת ויקטוריה מונה השתמשה בו בעברה. השיר מתייחס לארבעת האקסים שגרנדה יצאה איתם: "Thought I'd end up with Sean, / But he wasn't a match. / Wrote some songs about Ricky. / Now I listen and laugh. / Even almost got married, / And for Pete, I'm so thankful. / Wish I could say, 'Thank you' to Malcolm / 'Cause he was an angel" מתייחס לביג שון, ריקי אלברז, פיט דייווידסון ומק מילר, בהתאמה. הווידאו קליפ יצא לאור בתאריך 30 בנובמבר 2018, ומזכיר אלמנטים מתוך הסרטים "ילדות רעות", "מעודדות צמודות", "פתאום 30", ו-"לא רק בלונדינית". הקליפ בוים על ידי האנה לוקס דייוויס. מידע על היצירה "Thank U, Next" באתר מיוזיק בריינז גרסאות נוספות ל"Thank U, Next" באתר SecondHandSongs מידע על הרצועה "Thank U, Next" באתר ספוטיפיי Ariana Grande Hints That Her New Album Will Be Here Before Valentine's Day, Billboard Rhian Daly, Ariana Grande hints at February release date for new album 'thank u, next', NME, ‏2019-01-21 (באנגלית) The 500 Best Pop Songs (Nos. 500-301): Staff List, בילבורד, ‏17 באוקטובר 2023 (באנגלית אמריקאית) Auszeichnungen Archiv, IFPI Austria - Verband der österreichischen Musikwirtschaft (בגרמנית) ARIA Accreditations Documents, Dropbox (באנגלית) Certificazioni - FIMI, www.fimi.it (באיטלקית) Gold & Platinum, RIAA (באנגלית) "Ultratop − Goud en Platina – singles 2019". Ultratop. Hung Medien. Retrieved February 17, 2019. www.bpi.co.uk Datenbank: BVMI, www.musikindustrie.de Certificeringer | IFPI, www.ifpi.dk AMPROFON, amprofon.com.mx ZPAV :: Bestsellery i wyróżnienia - Wyróżnienia - Platynowe płyty CD - Archiwum, bestsellery.zpav.pl The Official New Zealand Music Chart, THE OFFICIAL NZ MUSIC CHART (באנגלית) Listas semanales - Listas - Promusicae - Productores de Música de España, www.promusicae.es Les Certifications, SNEP - Syndicat Nation de l'Edition Phonographique, ‏2013-11-01 (ארכיון) Gold/Platinum, Music Canada (באנגלית) (ארכיון) Ariana Grande - "thank u, next", arianagrande.lnk.to (באנגלית) "Thank U, Next 7" Vinyl + Digital Single – Ariana Grande". Retrieved January 3, 2019.(הקישור אינו פעיל)